**Oikeus kesäajan varhaiskasvatukseen 1 - 2 -luokan väliselle kesälle.**

**Aloitteen mukainen palvelu olisi niille perheille, joilla ei ole mahdollisuutta järjestää lapsen hoitoa muulla tavoin, eikä kaupungin ja muitten toimijoitten kesäajalle järjestämät ohjelmat sovellu hoito-ongelman ratkaisemiseksi.**

**Varhaiskasvatuslain mukaan varhaiskasvatusta voivat saada lapset, jotka eivät vielä ole oppivelvollisuusikäisiä sekä milloin erityiset olosuhteet sitä vaativat, myös sitä vanhemmat lapset. Koululaisilla ei kuitenkaan ole subjektiivista oikeutta varhaiskasvatukseen. Oikeus varhaiskasvatukseen loppuu lapsen siirtyessä perusopetukseen. Nuorimpien eli 1 - 2 -luokkien oppilaiden yksinäisten aamu- ja iltapäivien turvana on jo vuosia toiminut iltapäivätoiminta koulun aukioloaikoina, pääsäätöisesti iltapäiväaikaan klo 12.00-16.00. Lapsi voi osallistua iltapäivätoimintaan koulun jälkeen tarvitsematta viettää aikaa koulupäivän päättymisen jälkeen yksin ilman aikuista.**

**Tervajoen koululla on mielestäni tähän erittäin hyvät tilat. Koululta voisi hyödyntää esikoululuokan tai jonkin muun luokan tiloja tähän. Lisäksi keskuskeittiöltä tulee ruoka Tervajoen päiväkodille, joten myös näiden 1.luokkalaisten lasten ruokailu saataisiin samalla toteutettua. Hoito voisi olla koulujen päättymisestä juhannukseen, jolloin yleensä Tervajoen päiväkotikin menee kesäsulkuun. Toiminta voisi ajoittua klo 08-16väliselle ajalle, aivan kuten kouluaika + iltapäivätoiminta on tähän asti toiminut. Maksut voisivat määräytyä joko tilapäisen hoitomaksun mukaan tai koulun lukuvuoden aamu- ja iltapäivätoiminnan maksuperusteiden mukaisesti.**

**Tällä toiminnalla saataisiin Tervajoen koulun käyttökapasiteettia kasvatettua, kesäkuun ajaksi hoitomaksuista tulleita tuloja kattamaan kuluja ja ennen kaikkea hyödyllinen palvelu perheille, joilla ei ole laajaa tukiverkostoa jakamaan lapsen hoitoa koulun kesäloman alettua. Perheissä, jossa on kaksi aikuista ja molemmilla täydet lomat, eivät yksinkertaisesti riitä lapsen koko kouluvuoden lomien kattamiseksi. Lapsella on vuodessa lomaa n. 14 viikkoa. Vanhempien lomat yhteensä 8-10 viikkoa, riippuen toimialasta ja sopimuksesta.**

**Tälläinen palvelu antaisi 1-luokkalaisten lapsiperheille positiivisen kuvan alueesta ja mahdollisesti jopa myötävaikuttavan otteen muuttoliikenteeseen alueella. Tällä palvelulla olisi merkittävä vaikutus lapsen turvallisuudentunteeseen.**

**Tässä olisi mahdollisuus tehdä jollain tapaa alueellisenkin ajatusmallin, kokeilun voisi aloittaa Tervajoelta, jossa tilat jo valmiiksi ovat ja Vähänkyrön alueella on vähemmän ulkopuolisten tahojen järjestämää ns. kesäkerhotoimitaa, kuin kantakaupungin alueella on ollut. Ja lisäksi maantieteellisesti Vähäkyrö on kaukana, jotta sieltä saataisiin lapsia näihin kerhoihin, edes siis hetkeksi päivästä. Julkinen liikenne ja matkan pituus on 7-vuotiaalle lapselle kohtuuton yksin kuljettavaksi.**

**Pasi Keskinen**

**Kaupunginvaltuutettu**

**Keskusta**